# เครสเชนโด้
เครสเชนโด้ เป็นวงดนตรีสัญชาติไทยที่ก่อตั้งโดยนอ - นรเทพ มาแสง และได้ชวนนักดนตรีที่มีฝีมือจากวงต่าง ๆ มารวมตัวกัน มีผลงานในช่วงปี พ.ศ. 2545 - 2561 มีการปรับเปลี่ยนสมาชิกหลายครั้งและได้ยุบวงไปครั้งหนึ่ง ก่อนจะกลับมามีผลงานอีกครั้งในปี พ.ศ. 2563 - ปัจจุบัน โดยคำว่า เครสเชนโด้ เป็นศัพท์ทางด้านดนตรีในภาษาอิตาเลียน ที่มีความหมายว่า "ค่อย ๆ ดังขึ้นเรื่อย ๆ"

ตลอดเวลาการทำงานของวง ได้มีการปรับเปลี่ยนแปลงสมาชิกภายในวงอยู่หลายครั้ง ปัจจุบันปี 2024 สมาชิกประกอบไปด้วย คือ เอก - เอกพงศ์ เชิดธรรม, จั๋ง - เอกรัช จรีธนัชกุล, นัท - ชาติชาย มานิตยกุล, นอ - นรเทพ มาแสง, และ แชมป์ - ชินพัฒน์ หงส์อัมพร 

 ประวัติ  
เครสเชนโด้ก่อตั้งขึ้นโดยนอ - นรเทพ มาแสง มือเบสจากวงพอสและทีโบน ได้ชักชวนเพื่อนนักดนตรีที่มีฝีมือดีจากวงต่าง ๆ หลากหลายวง ไม่ว่าจะเป็น เอก - เอกพงศ์ เชิดธรรม อดีตมือกลองจากวงซีเปีย, จั๋ง - ธีรพงษ์ ธนานิกกุล ซึ่งเคยมีผลงานร่วมกับโยคีเพลย์บอยมาก่อน, บี - พีระพัฒน์ เถรว่อง อดีตนักร้องนำจากวง "อาร์อาร์อาร์แอนด์บี" และแชมป์ - ชินพัฒน์ หงส์อัมพร รุ่นน้องร่วมสถาบันที่มีประสบการณ์ทางดนตรี มารวมวงและก่อตั้งเป็นวงเครสเชนโด้ โดยได้ออกอีพีอัลบั้มชุดแรกโดยที่ทำเองและขายเองอย่างอิสระ ต่อมาจึงได้เซ็นสัญญาเป็นศิลปินกลุ่มสุดท้ายในสังกัดเบเกอรี่มิวสิก ในอัลบั้มชุดที่ 2 มีเพลงดังอย่าง "ความจริงในใจ" และ "วีนัส" ทำให้เครสเชนโด้เริ่มเป็นที่รู้จักในวงกว้างมากขึ้น

ต่อมาในปี พ.ศ. 2549 บี นักร้องนำ ได้แยกตัวจากการเป็นสมาชิกของวง ซึ่งในอัลบั้มชุดสุดท้ายที่มีการร่วมงานกันได้ใช้ชื่อว่า Be & Crescendo หมายความว่าได้มีการแบ่งการทำงานไปตามสัดส่วนแยกจากกัน และในปีถัดมาคือ พ.ศ. 2550 ทางวงจึงได้นักร้องนำคนใหม่เป็นผู้หญิง ชื่อ ริค - วชิรปิลันธ์ โชคเจริญรัตน์ และมีการเพิ่มรวย - จรรยพงศ์ สวัสดิเวทิน มือแซ็กโซโฟนมาเสริมทัพ มีผลงานออกมา 2 ชุด เป็นอีพีอัลบั้ม คือ ใต้แสงตะวัน และ บันทึกการแสดงสด Live of Light หลังจากนั้นทางวงเกิดการเปลี่ยนแปลงอีกครั้ง โดย 2 สมาชิกที่เพิ่งเข้ามาใหม่แยกตัวออกไป ทางวงจึงได้นัท - ชาติชาย มานิตยกุล อดีตนักร้องนำวง โฟร์ มังกี้ส์ ซีซั่น มารับตำแหน่งนักร้องนำตั้งแต่ปี พ.ศ. 2551

ในปี พ.ศ. 2553 เครสเชนโด้มีคอนเสิร์ตเต็มรูปแบบครั้งแรกในชื่อ "จุดประกาย คอนเสิร์ต ซีรีส์ 38 Crescendo Seventh Year" โดยตั้งแต่คอนเสิร์ตครั้งนั้นทางวงเหลือสมาชิกเพียง 4 คน ซึ่งจั๋ง มือเพอร์คัสชั่นได้ลาพักจากวงชั่วคราวไปทำธุรกิจส่วนตัว ในปีเดียวกันนั้นก็ได้ออกอัลบั้มชุด Raw ซึ่งย้ายมาสังกัดค่าย สไปซีดิสก์ หลังจากนั้นก็ได้เกิดการเปลี่ยนแปลงอีกครั้ง โดย เอกพงศ์ มือกลองได้ออกจากวงไป และได้เลี้ยง - สุทธิพจน์ หวังวัฒนานุกุล เข้ามารับตำแหน่งแทน ส่วนมือเพอร์คัสชั่นอย่างจั๋งก็กลับเข้ามาร่วมวงอีกครั้ง และย้ายมาอยู่กับสังกัดสนามหลวงการดนตรี ในเครือ จีเอ็มเอ็ม แกรมมี่ และมีผลงานในปี พ.ศ. 2555 อัลบั้ม Continue

หลังจากประสบความสำเร็จจากอัลบั้ม Continue ในปลายปีเดียวกันจึงตั้งใจจะทำอัลบั้ม Legend Session แต่ก็ต้องเลื่อนการทำอัลบั้มออกไปเพราะสุทธิพจน์ออกจากวง ทำให้วงต้องสรรหามือกลองคนใหม่ และได้บอส - นิรุจ เดชบุญ เข้ามาเป็นมือกลองแทน โดยเริ่มงานครั้งแรกในเพลง รักแท้อยู่เหนือกาลเวลา ซึ่งเป็นเพลงประกอบละครชุด สุภาพบุรุษจุฑาเทพ ตอน คุณชายรณพีร์ ที่ออกอากาศทางไทยทีวีสีช่อง 3

หลังจากทำอัลบั้ม Legend Session เป็นที่เรียบร้อยแล้ว นัทได้ประกาศลาออกจากวง ทำให้เกิดรายการ The Next Crescendo ขึ้น เพื่อออดิชั่นและคัดเลือกหานักร้องนำคนใหม่ จนกระทั่งกลางเดือนธันวาคม พ.ศ. 2556 จึงได้นักร้องนำคนใหม่คือ เก้ง - เขมวัฒน์ เริงธรรม ต่อมาหลังจากได้เก้งเป็นนักร้องนำคนใหม่ได้ไม่นานจั๋งก็ได้ออกจากวงอีกครั้ง ก่อนที่จะปล่อยซิงเกิ้ล "รักเธอไปก่อน" ออกมาเป็นเพลงแรกในยุคของเก้ง

หลังจากเปิดตัวซิงเกิ้ล รักเธอไปก่อน ก็เริ่มมีกระแสข่าวถึงการปิดตัวของค่ายสนามหลวงการดนตรี ทางวงจึงตัดสินใจย้ายสังกัดมายังวีเรคคอร์ดส์ และได้ปล่อยซิงเกิ้ล กุหลาบเล่นไฟ, รู้และเข้าใจ, เธอคือทุกอย่าง ภายหลังค่ายวีเรคคอร์ดสได้ปิดตัวลง ทางวงจึงได้ออกจากจีเอ็มเอ็ม แกรมมี่ และมาทำอัลบั้มเองและขายเองอย่างอิสระในชื่อ อัตตวิถี

ในวันที่ 6 กุมภาพันธ์ พ.ศ. 2561 นอ มือเบสและหัวหน้าวง ได้ออกมาประกาศผ่านทางเฟซบุ๊คของตัวเองว่าวงเครสเชนโด้จะยุบวงในเดือนเมษายน และแยกย้ายกันไปทำงานในด้านอื่น ๆ โดยมีเพลง "รถไฟขบวนเก่า" จากคอนเสิร์ตใหญ่ Crescendo on the Run เป็นเพลงสุดท้าย และอัลบั้ม "อัตตวิถี" จะเป็นอัลบั้มชุดสุดท้ายของวงCrescendo ประกาศยุบวง หลังทำผลงานเพลงมานานกว่า 15 ปี

ต่อมาในวันที่ 7 มิถุนายน พ.ศ. 2563 มีการรวมตัวกันอีกครั้งของสมาชิกยุคก่อตั้งจำนวน 4 คน ยกเว้นนอซึ่งเป็นอดีตหัวหน้าวงที่กลับไปทำงานเพลงกับวงพอสอย่างเต็มรูปแบบ ซึ่งได้มีการร่วมเล่นดนตรีผ่านเฟชบุ๊คไลฟ์ Crescendo live for Children และมีการเปิดรับบริจาคเพื่อสนับสนุนโครงการสู้วิกฤตให้น้องอิ่ม คนละมือ เพื่อมื้อน้อง สมทบทุนแก่กองทุนเพื่อความเสมอภาคทางการศึกษา (กสศ.) โดยมีการเล่นเพลงในชุดแรกและชุดที่ 2 อย่าง ร้องเพลงกันเถอะ นักวิเคราะห์ โลกหมุนด้วยความรัก รู้บ้างไหม วีนัส ความจริงในใจ ดินแดนแห่งความรัก นับเป็นการเล่นดนตรีในนามวงเครสเชนโด้ครั้งแรกในรอบ 14 ปีการกลับมารวมตัว เครสเชนโด้ ปัจจุบันเครสเชนโด้ได้กลับมารวมตัวกันทำงานเพลงภายใต้สังกัด เลิฟอีส โดยล่าสุดได้มีผลงานอัลบั้ม Holidays on Pluto ซึ่งเป็นเพลงจากอัลบั้มที่ไม่ได้วางจำหน่ายในปี พ.ศ. 2549 และบี นักร้องนำของวงก็ลาออกไปตั้งแต่ปี พ.ศ. 2565

พ.ศ. 2567 นอ มือเบสของวงได้กลับมาทวงคืนตำแหน่งเบสและหัวหน้าวงนี้อีกครั้ง โดยเล่นผลัดกับวงพอส และนัท ชาติชายอดีตนักร้องนำก็กลับมาเป็นนักร้องนำอีกครั้งเช่นกัน

 สมาชิก 
 สมาชิกปัจจุบัน # รายชื่อสมาชิกในวง ชื่อเล่น ตำแหน่ง1ชาติชาย มานิตยกุลนัทร้องนำ, ร้องประสาน (2551 - 2556, 2567 - ปัจจุบัน)2ชินพัฒน์ หงส์อัมพรแชมป์กีตาร์ (2547 - 2561, 2563 - ปัจจุบัน)3เอกพงศ์ เชิดธรรมเอกกลอง (2546 - 2553, 2563 - ปัจจุบัน)4ธีรพงษ์ ธนานิกกุลจั๋งเพอร์คัสชั่น (2546 - 2552, 2554 - 2557, 2563 - ปัจจุบัน)5นรเทพ มาแสงนอเบสกีตาร์ (2546 - 2561, 2567 - ปัจจุบัน)

 อดีตสมาชิก 
 อดีตสมาชิก # รายชื่อสมาชิกในวง ชื่อเล่น ตำแหน่ง1วชิรปิลันธ์  โชคเจริญรัตน์ริคร้องนำ, ร้องประสาน (2550)2จรรยพงศ์ สวัสดิเวทินรวยแซกโซโฟน (2550)3พีระพัฒน์ เถรว่องบีร้องนำ, ร้องประสาน (2546 - 2549, 2563 - 2567)4สุทธิพจน์ หวังวัฒนานุกุลเลี้ยงกลอง (2554 - 2555)5นิรุจ เดชบุญบอสกลอง (2555 - 2561)6เขมวัฒน์ เริงธรรมเก้งร้องนำ, ร้องประสาน (2556 - 2561)

 ผลงานทั้งหมด 
 อัลบั้ม 
ชื่ออัลบั้ม  ปี  สังกัด  รายชื่อเพลง  สมาชิกในอัลบั้มLive in Studioพ.ศ. 2546อิสระ  พ.ศ. 2548  Crescendoพ.ศ. 2547เบเกอรี่ มิวสิก Second Chanceพ.ศ. 2548เบเกอรี่ มิวสิก,โซนี่ บีเอ็มจี Reinvented พ.ศ. 2549เลิฟอีส Spacecendoพ.ศ. 2550โทนิค เรคคอร์ดส  ใต้แสงตะวันอิสระ  Live of Light(Live Recording at Overtone)โทนิค เรคคอร์ดส Four Daysพ.ศ. 2551เบเกอรี่ มิวสิก,โซนี่ บีเอ็มจี  Lightพ.ศ. 2552เบเกอรี่ มิวสิก,โซนี่ มิวสิก Rawพ.ศ. 2553สไปซีดิสก์   Continueพ.ศ. 2555สนามหลวงการดนตรี,จีเอ็มเอ็ม แกรมมี่   Legend Sessionพ.ศ. 2556 อัตตวิถีพ.ศ. 2558อิสระHolidays on Plutoพ.ศ. 2563เลิฟอีสsingleพ.ศ.
2567อิสระ1.ช่วงหนึ่งแห่งทรมาน
 หมายเหตุ :  อัลบั้ม Reinvented (พ.ศ. 2549) อัลบั้มนี้ใช้ชื่อในการทำงานว่า Be & Crescendo และไม่ได้วางแผง และในปี พ.ศ. 2563 ได้นำกลับมาวางจำหน่ายในชื่ออัลบั้ม Holidays on Pluto ในนาม Crescendo

ผลงานพิเศษ
 เพลงส่งต่อความรัก อัลบั้ม Songs From Different Scenes 3 ของ บอย โกสิยพงษ์ ซึ่งร้องร่วมกับศิลปินเบเกอรี่มิวสิค ในปี พ.ศ. 2547
 
 ซิงเกิ้ล 

 รักแท้อยู่เหนือ(2567) กาลเวลา (เพลงประกอบซีรีส์ สุภาพบุรุษจุฑาเทพ คุณชายรณพีร์)
 รักแท้อยู่เหนือกาลเวลา เวอร์ชันอะคูสติก (เพลงประกอบซีรีส์ สุภาพบุรุษจุฑาเทพ คุณชายรณพีร์)
 รักเธอไปก่อน
 กุหลาบเล่นไฟ (เพลงประกอบละคร กุหลาบเล่นไฟ)
 ต้องการด่วน (Feat.เอ๊ะ จิรากร สมพิทักษ์) (ต้นฉบับ อินคา)
 รู้และเข้าใจ
 เธอคือทุกอย่าง  (เพลงประกอบละคร คู่หูคู่เฮี้ยน 2)
 ไม่มีกลัว (2560)
 มันเขี้ยว (เพลงประกอบละคร รักนี้หัวใจเราจอง)

การแสดง
 เก้ง - เขมวัฒน์ เริงธรรม รับบทเป็น หมู่ยิ้ม จากซิทคอม ผู้กองเจ้าเสน่ห์ ทาง ช่องวัน 31 (8 พฤษภาคม 2559 - 31 กรกฎาคม 2559)

 รางวัล 

ปีรางวัลสาขาผลงาน2547สีสันอวอร์ด ครั้งที่ 17เพลงยอดเยี่ยมโลกหมุนด้วยความรัก2547สีสันอวอร์ด ครั้งที่ 17ศิลปินคู่หรือกลุ่มยอดเยี่ยมอัลบั้ม เครสเชนโด้2548สีสันอวอร์ด ครั้งที่ 18ศิลปินคู่หรือกลุ่มยอดเยี่ยมอัลบั้ม Second Chance2558สีสันอวอร์ด ครั้งที่ 27เพลงในการบันทึกเสียงยอดเยี่ยมยิ่งกว่า ผลลัพธ์2558สีสันอวอร์ด ครั้งที่ 27ศิลปินคู่หรือกลุ่มยอดเยี่ยมอัลบั้ม อัตตวิถี2563สีสันอวอร์ด ครั้งที่ 32เพลงยอดเยี่ยมพี่น้องกัน